A jogalkotásról szóló 2010. évi CXXX. törvény 18. §-ában foglaltaknak megfelelően eljárva az.) önkormányzati rendelet megalkotását az alábbiak indokolják 
Általános indoklás
Általános indoklás
Az önkormányzatokra vonatkozó jogszabályok alapján az önkormányzat maga határozza meg gazdasági programját és költségvetését. A költségvetés összeállításának részletes szabályait az államháztartásról szóló törvény, a 2020.évi finanszírozás rendjét, az állami hozzájárulás mértékét pedig 2019.évi LXXI. törvény (költségvetési törvény) határozza meg. 
Csopak Község Képviselő-testülete a 2/2020. (II.12.) önkormányzati rendeletével elfogadta az Önkormányzat 2020. évi költségvetését. A bevételek és kiadások módosításáról, a kiadási és előirányzatok közötti átcsoportosításról a képviselő-testület dönt azzal, hogy kiadási és bevételi kiemelt előirányzatok közötti átcsoportosítási jogát korlátokkal a Polgármesterre ruházza át, amit a legközelebbi költségvetési rendelet módosítása során a rendeletben át kell vezetni.
Az ÁHT 34 § (5) bek. előírja, hogy a képviselő-testület előirányzat-módosítást, előirányzat-átcsoportosítást - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja költségvetési rendeletét. Ennek a kötelezettségnek teszünk eleget a mostani, I. számú költségvetés módosítással.


Részletes indoklás
Részletes indoklás

Az előirányzat módosításra az I. félévben megérkezett támogatások, bevételek és azok felhasználása, a jogszabályok változása miatti elvonások, valamint a képviselő-testület a költségvetés elfogadását követően tett kötelezettségvállalásai miatt szükséges. Ezért önkormányzati szinten a bevételi és kiadási főösszeg 1.370.201.940 Ft-ra változik, azaz 89.133.658 Ft-tal nő.

A módosítások részletesen az alábbiak:
I. Bevételek:
1. Az Önkormányzat intézményi bevételei 119.373.145 Ft-tal nőttek az alábbiak szerint:
· Az építményadó előirányzatát a vírusveszélyre való tekintettel 47.500.000 Ft-tal csökkentettük.
· A telekadó előirányzatát a vírusveszélyre való tekintettel 8.250.000 Ft-tal csökkentettük.
· Az idegenforgalmi adó előirányzatát jogszabályváltozás miatt 29.693.000 Ft-tal csökkentettük. 
· Az iparűzési adó bevétel előirányzatát a vírusveszélyre való tekintettel 20.500.000 Ft-tal csökkentettük.
· A gépjárműadó bevétel előirányzatát a0 Ft-ra csökkentettük, mert 2020.évben az Önkormányzatokat nem illeti meg a gépjármű adó, bár az analitikus nyilvántartásokat továbbra is az önkormányzatok végzik.
· A talajterhelési díj előirányzatát a vírusveszélyre való tekintettel 0 Ft-ra csökkentettük.
· Az egyéb közhatalmi bevételek előirányzatát a vírusveszélyre való tekintettel 436.000 Ft-ra csökkentettük. (164.000 Ft csökkenés)
· A pótlékok, bírságok előirányzatát a vírusveszélyre való tekintettel 0 Ft-ra csökkentettük. (400.000 Ft csökkenés)
· A kamatbevételek előirányzatát 2.503.306 Ft-tal emeltük, mert 2020.06.30-án ekkora kamatnövekmény látható az állampapír számlánkon. A kamatfizetés konkrét időpontja 2020. 07.26-án lesz, s ennél az összegnél több kerül bevételezésre a költségvetési számlánkra, hiszen a befektetés még július hónapra is fizet kamatot.
· Az egyéb bérleti díjak előirányzatát 2.400.000Ft-tal csökkentettük a vírusveszély miatt.
· Az egyéb számlázott bevételek előirányzatát 3.200.000Ft-tal csökkentettük a vírusveszély miatt
· A strandbevételek előirányzatát 46.500.000-tal csökkentettük a vírusveszély miatt.
· Az apartman bevétek előirányzatát 2.000.000-tal csökkentettük a vírusveszély miatt.
· A kiszámlázott bevétek előirányzatát 14.860.000 Ft-tal csökkentettük a nettó bevételek csökkenése miatt.
· Az egyéb bevételek előirányzatát 1.421.000 Ft-tal csökkentettük a vírusveszély miatt.
· A helyi önkormányzat támogatási előirányzatát 12.599.693 Ft-tal csökkentettük a jogszabály változások és a kiegészítő támogatások miatt.
· A köznevelési feladatok támogatási előirányzatát 3.947.180 Ft-tal növeltük az óvónők bérének jogszabályban meghatározott kötelező emelése miatt.
· A szociális és gyermekjóléti feladatok támogatásának előirányzatát 2.197.599 Ft-tal emeltük a gyermekétkezés üzemeltetési támogatása és a szociális étkezők üzemeltetési támogatásának emelése miatt. 
· A kulturális feladatok támogatási előirányzatát 923.640 Ft-tal növeltük a kiegészítő támogatások miatt.
· Az OEP pénzügyi alapjaitól erre az évre várhatóan 5.350.000 Ft-tal többet kapunk, mert az egészségügyi dolgozók egyszeri juttatása miatt 2.350.000 Ft érkezett, s 3.000.000 Ft pedig várhatóan a háziorvosi többletteljesítményből adódik.
· Az egyéb államháztartáson belüli támogatás előirányzatát 557.864 Ft-tal emeltük, ami a nyári diákmunkások bére és járuléka.
· A működési célú bevételek előirányzatát 1.215.937 Ft-ra emeltük, mert a DRV a 2019.évi támogatásával elszámolt.
· A működési célú támogatások visszatérülésének előirányzatát 0 Ft-ra csökkentettük, mert a Csopak-Info Nonprofit Kft. a működési kölcsönt ebben az évben várhatóan nem tudja visszafizetni az Önkormányzatnak.
· Az ingatlan és tárgyi eszköz értékesítés előirányzatát az értékesített és a jelenleg folyamatban lévő ingatlanértékesítés összegével emeltük.
· A felhalmozási célú átvett pénzeszközök előirányzatát 2.854.000 Ft-tal emeltük, ami a Falukertje utca felújításához való lakossági hozzájárulás.
· A költségvetési maradvány összegét a tényleges összegre emeltük.
· A megelőlegezés előirányzatát 6.769.206 Ft-tal csökkentettük, mert a megelőlegezés összege a 2020.januári fizetésre már 2019. évben megérkezett. 

2.  A Mandulavirág Óvoda 
· Az Óvodai nevelés finanszírozási előirányzatát 4.674.957Ft-tal csökkentettük, mert a vészhelyzet miatt az Óvoda kiadásai is várhatóan csökkennek. 
· Az Óvoda –konyha bevételek előirányzatát 18.271.652 Ft-tal csökkentettük, mert kialakult vészhelyzet  miatt várhatóan az étkeztetésből származó bevétele csökkennek.
3. Közös Hivatal
· A Közös Hivatal bevételi előirányzatát 10.244.728 Ft-tal csökkentettük, mert az intézményfinanszírozást csökkentettük 10.436.002 Ft-tal, de emellett az előző évi kötelezettséggel terhelt maradvány előirányzata 140.272 Ft-tal, s az egyéb bevétel előirányzata 51.002 Ft-tal nőtt.
II. Kiadások:
1.  Önkormányzat (intézményi) működési célú kiadásai 15.175.483 Ft-tal csökkentek az alábbiak szerint:
1.1.  A személyi juttatások előirányzatát 25.096.788 Ft-tal csökkentettük. Ez a jutalomkeret elvonása, a cafetéria 4 havi elvonása és a távozott munkavállalók bérének kiesése miatt jelentkezik.
1.2.  A járulékok előirányzatát 7.694.479 Ft-tal csökkentettük a fentiek miatt. 
1.3. A dologi kiadások előirányzatát 10.744.309 Ft-tal csökkentettük a vírusveszéllyel kapcsolatos megszorítások miatt. 
1.4.Az intézmények finanszírozását 8.725.778Ft-tal csökkentettük.
1.5. A működési célú támogatások előirányzatát 368.525 Ft-tal csökkentettük. (4. melléklet)
1.6. A települési támogatások előirányzatát 500.000 Ft-tal csökkentettük. (4. melléklet)
1.7. A felhalmozási kiadások előirányzatát 11.830.000 Ft-tal csökkentettük. (4. melléklet)
2. Mandulavirág Óvoda (5. melléklet)
2.1. Az Óvodai nevelés és működés kiadásainak előirányzatát 3.489.957 Ft-tal csökkentettük a vírusveszély miatti zárva tartás miatt.
2.2. Az óvodai nevelés és működéssel kapcsolatos fejlesztések előirányzatát 1.185.000 Ft-tal csökkentettük.
2.3. A Konyha működési kiadásainak előirányzatait 16.811.751 Ft-tal csökkentettük a vírusveszély miatti megszorítások és a kialakult helyzet miatt elmaradt vendégek étkezéséhez kapcsolódó kiadások csökkenése miatt. 
2.4. A Konyha beruházási kiadásainak előirányzatait 535.242 Ft-tal csökkentettük a vírusveszély miatti megszorítások miatt
3. A Közös Hivatal (6. melléklet)
a. A Hivatal személyi kiadásait 7.493.928 Ft-tal csökkentettük. Ez a cafetéria 4 havi csökkentése és az éves jutalomkeret elvonása a veszélyhelyzet miatt.
b. A járulékok kiadási előirányzatát 1.430.550 Ft-tal csökkentettük a 3.1 pontban meghatározottak miatt.
c. A dologi kiadások előirányzatát 140.272 Ft-tal emeltük, mert ez az előző éves költségvetési maradvány kötelezettséggel terhelt összege.
4.Felhalmozási kiadások (7.melléklet)
4.1. A beruházási kiadások előirányzatát 14.342.073Ft-tal csökkentettük, mert a vírusveszélyre való tekintettel néhány tervezett beruházás elmarad, illetve a Képviselő-testület és a Polgármester határozatai beépítésre kerültek a költségvetésbe.
4.2. A felújítási kiadások előirányzatait 16.121.217 Ft-tal növeltük, mert az Arany János és Istenfia utcákhoz tartozó önrész és a Falukertje utca felújítása most került beépítésre a  költségvetésbe.

A fentiek alapján a tartalék előirányzata 255.265.191 Ft-ra változott, azaz 145.166.153 Ft-tal nőtt. 

